                                                               ПРЕДМЕТ

СОЛФЕЂО

ПЕТИ 
разред основне музичке школе

(шестогодишње образовање)
  ( 2 часа седмично,   70 часова годишње)
ОПШТИ  ЦИЉЕВИ : 
- Контуирани развој слуха, музикалности,  опште и музичке интелигенције, различитих когнитивних способности,  рад на музичкој меморији као и развијање интересовања и љубави према музици и уметности уопште.
- Развијање ритмичких способности ученика за гласовну и мануелну репродукцију ритма као и за идентификацију ритмичких врста и фигура предвиђених програмом за пети разред.

- Развијање способности разумевања музичког садржаја. Упознавање и савладавање основних појмова из теорије музике, који су предвиђени програмом за пети разред. 

- Неометано повезивање перцепције и рецепције музике: од нотне слике до звука и од звука до нотне слике (записа). (Оспособљавање дјеце да гласом изведу нотни текст и  да звук, који чују, могу свјесно да идентификују.)
- Трајна фиксација тонских висина

- Корелација и интеракција наставе солфеђа са инструменталном наставом.

ПРЕГЛЕД ТЕМАТСКИХ ЦЈЕЛИНА

                                               Ред. број           Наставна тема                               Број часова
                               1.                    МЕЛОДИКА                                                50

                               2.                    РИТАМ                                                         10

                               3.                   ТЕОРИЈА МУЗИКЕ                                     10

	Редни број
	ТЕМА:

Наставне јединице
	Број часова
	Очекивани исходи 
	Смјернице за

наставнике

	1.
	МЕЛОДИКА
·  Обнављање: утврђивање тоналитета од два до четири предзнака, мелодијске вјежбе и примјери из литературе;
·  Вишегласно пјевање и композиције са клавирском пратњом;
·  Информативно: модулације у доминантне дурске тоналитете и паралелни мол, почетни тоналитет са једним предзнаком: C-G-C-dur, F-C-F-dur, а-c-а-moll;
·  Нове љествице: H-dur и b-moll;
·  Пјевање мелодијских примјера у дуру и истоименом молу (мутација);
·  Пјевање народних пјесама са текстом у основним мјерама и народним ритмовима;
·  Транспоновање мотива.
ОПАЖАЊЕ, ИНТОНИРАЊЕ, ДИКТАТИ
·  Опажање појединачних тонова мотива и штимова у свим тоналитетима;
·  Опажање и интонирање умањеног и прекомерног квинтакорда са разрешењем и везивањем за тоналитет;
·  Опажање интонирање прекомјерне кварте и умањене квинте са разјрешењем;
·  Интонирање доминантног и умањеног септакорда;
·  Диктати у оквиру пређеног градива.
	40
	Ученик ће бити способан да:
· савлада  мелодијска кретања и скокове у тоналитету који се обрађује;
· да импровизује мелодију у одређеном тоналитету, а 

уз примјену инструктивних

вјежби и примјера из литературе да усвојене мелодијске мотиве примјени у диктату (усмено или писмено);

· да емотивно и естетсски доживи и интерпретира народне пјесме; 
	Наставник треба да: 
· преко звучних представа и мелодијских примјера  уведе ученике у одређени тоналитет;
У току часа одређено вријеме посвети опажању интонирању и диктатима;

	2.
	РИТАМ

·  Метричке врсте и ритмичке фигуре: сложенија подела тродјела у тактовима 6/8 и 9/8 са луковима и паузама;
·  Сичилијана и тирана. Упоређивање 6/4 са 3/2;
·  Утврђивање триоле, узмаха и предтакта;
·  Поставка триоле на половини ритмичке јединице;
·  Народни ритам 5/8, 7/8 и 9/8 са једним тродјелом;
·  Равномерно и ритмичко читање.
ДИКТАТИ
· У оквиру пређеног градива.


	20
	Ученик ће бити способан да:
· савладане ритмичке фигуре  препознаје и изводи  у настави солфеђа и инструмента;
· да са више лакоће, и у различитим темпима изводи примјере за равномјерно и ритмичко читање, као и примјере из литературе  у различитим кључевима;
· да на основу научених мелодијских клишеа за поставку народног ритма изводи примјере за ритмичко и равномјерно читање.
	Наставник треба да: 

· да   кроз ритмичке вјежбе, и народне пјесме приближи ученицима  народни ритам 5/8, 7/8 и 9/8;
· да обради довољан број примјера из области ритма  равномјерног и ритмичког читања у различитим темпима како би се постигло бржа репродукција.

	3.
	ТЕОРИЈА МУЗИКЕ

·  Све љествице и љествични квинтакорди;
·  Каденце дура и све врсте мола;
·  Поставка мол-дура;
·  Утврђивање и проширивање знања обртај консонантних квинтакорада, а поставка умањеног и прекомерног квинтакорда;
·  Доминантни септакорд и обртаји;
·  Термини и орнаментика.
	10
	Ученик ће бити способан да:
· савладани програм примјени у настави солфеђа и инструмента.
	 Наставник треба да: 

· да оспособи ученике да са лакоћом овладају познавањем интервала љествица, акорада (трозвуци) преко усмених и писмених вјежбања;


 ИСПИТНИ ЗАХТЈЕВИ: нема испита
ОПШТЕ СМЈЕРНИЦЕ ЗА НАСТАВНИКЕ   ( НАЧИН ИЗВОЂЕЊА НАСТАВЕ ) 

Мелодијски диктат лежи на поставци појединачних тонова и њиховом спајању у веће цјелине. За спајање тонова у мелодијске цјелине користи се богат рад на многобројним врстама ритмичких диктата, чиме се ствара спона између опажених висина и временских збивања, које треба преточити у просторну нотну слику.  
Опажање појединачних тонова треба почети са неколико тонова (најбоље три) и то најприје у обиму дјечијег гласа, а потом проширити на две, три октаве, и коначно, на читав регистар клавира. Добро би било користити и друге инструменте, уколико је то могуће. Тонови се идентификују гласом, певањем солмизацијом, када се изводе у гласовном
регистру, а изговарају, или записују када се примјењује већи обим. Овоме треба додати и опажање двозвука и трозвука, односно препознавање два или три симултано одсвирана тона, што се, такође извогди гласом, пјевајући одоздо навише. 
Опажање групе тонова (уз примјену ритмичких диктата) води ка успешнијемом записивању, а опажање двозвука и акорада обезбјеђује развијање хармонског слуха.
Најједноставнији и, самим тим, и најлакши начин учења јесте препознавање. 

Препознавање мотива – кратких музичких фраза, што не треба мијешати са истим термином из музичких облика, је још један веома важан методички поступак, како за област ритма тако и за мелодику. Лакоћа и ефикасност овог поступка се састоји у томе што ученици пред собом имају нотну слику оног звука, који изводи наставник. Њихов је задатак да између више опција изаберу ону праву, повезујући тако виђено и чувено. Овај процес је неупоредиво лакши од пјевања, гдје треба замислити звук сваког тона на основу дате нотне слике и тачно га извести. Препознати мотив се обавезно и пјева, чиме се употпуњује сазнање о односу нотне слике и изведених тонова својим личним искуством са звуком. 

Пјевањем препознатих мотива мотива ученици повезују звук са нотном сликом, што се допуњује и техником рада на самодиктату

(записивање научене пјесме, или пјевање мелодијског примјера са табле након његовог делимичног брисања).

Опажање тонова се допуњава интонирањем тонова помоћу табулатора –  исписаног низа тонова, не увијек у класичном љествичном поретку, уз помођ којега наставник диктира ученицима тонове које треба пјевати, везујући, тако, још тешње  спаја звук са нотном сликом. 

Интонирање интервала и акорада треба што више везивати за тоналитет, односно љествицу која се тада обрађује у мелодици. Интонирање и опажање

акорада, дакле има за ослонац каденцу, као и однос трозвука на главним ступњевима. Као допуна ових поступака интонирају се акорди и од слободних датих тонова, али увек са именовањем тонова.

Диктати, као провјера постављеног, али и као могућа припрема за ново градиво обавезни су на сваком часу. Писмене диктате не могу успешно да раде ученици који нису вежбали писање нота и преписивање вјежби из уџбеника и на тај начин савладали читко и брзо писање и, нарочито, музичку ортографију.

Опажање и интонирање појединачних тонских висина, готово увијек, претходи писању мелодијских диктата, а по потреби се користе као припрема и ритмички диктати.

Нова област рада која се није налазила у претходним програмима је ОПАЖАЊЕ АПСОЛУТНИХ ВИСИНА. Од II разреда се уводи опажање свих хроматских тонова од V – I ступња а-mollа и d-mollа, с тим да се опажени тонови не пјевају већ се изговарају абецедом.  Опажени тонови записују се тачкицама да би се разликовали као тонови ''опажени абецедом,'' а затим се и пјевају, овог пута солмизацијом. Рад на апсолутном висинама не траје на једном часу дуже од два до три минута.

Диктате треба изводити и усмено и писмено, при чему се могу тражити и појединачни одговори и одговори читаве групе. 

Ритмички диктати

Препознавање ритмичких мотива има исту функцију у области ритма, чиме се проблем, унеколико, сужава поједностављивањем мелодијске компоненте. И овдје се препознавање обавезно допуњује личним извођењем од стране ученика.

Посебну врсту ритмичких диктата представљају диктати по Данделоу, где гдје солмизациони слогови слогови стоје у тако уској вези са ритмичким фигурама, тако да препознавање тонова у потпуности  у потпуности ''обезбјеђује'' записивање ритма, и обратно, што увелико олакшава рад на ритму. Осим тога, оваквим начином долази до сажимања мелодике и ритма, при чему је мелодија присутна у рудиментарној мјери, што олакшава бављење ритмом у првом реду, али није у потпуности избачена, што би довело до значајног осиромашења у раду. Овај начин нарочито треба неговати  за време савлађивања четвородјелне подјеле јединице бројања

.  

РИТАМ

Ритам је изражен у садржајима програма кроз постављање ритмичких фигура и метричких врста. Ове поставке, као и у мелодици, прати коришћење одговарајућих примјера пјесама са текстом, или из литературе. Наставник својим извођењем поставља звучне представе (фигуре, врсте), а ученици уче примјере напамет и користе их за даљу поставку ритма. Она се одвија на следећи начин: препознавањем мотива, извођењем кратких ритмичких мотива са

новим градивом, учењем ритмичких примјера без тонских висина, савлађивањем ритмичких етида – парлато, уз помоћ наставника ради правилног акцентовања, провјеравањем наученог градива, самосталним извођењм нових задатака са сличним садржајем, писменим диктатима и читањем примјера из вокалне и инструменталне литературе.

Опажање врсте такта стално прати рад на ритму и преноси се на записивање

ритмичких окосница наших народних пјесама и игара.

Пре рада на парлату, али и касније (вјежбе са променом кључа), користи се равномјерно читање, чиме ученици савлађују континуирано праћење нотног текста са обележеним темпом, а тиме и технику читања литературе коју свирају, односно пјевају (без враћања код учињене грешке!).

Етиде за ритмичко читање не смеју да личе на ритмичке задатке исписане на једној линији јер садрже другу врсту проблема (темпо, карактер, фразирање, акцентовање и др.). Пожељније је обрадити мањи број задатака и савладати их, него на сваком часу ишчитавати нове вјежбе неприродног садржаја, какав се не налази у уметничкој музици.

Домаћи задатак треба да садржи: преписивање нота, вежбе из ортографије, утврђивање научених ритмичких етида, вјежбе равномерног читања, утврђивање добро научених примјера за поставку мелодике и ритма (пјесме са текстом и примјери из литературе) и утврђивање оних мелодијских вјежби, које су већ обрађене на часу.

Неприхватљиво је давати домаће задатке који се односе на певање непознатих мелодијских вјежби из уџбеника, јер је то поступак који негира оправданост наставе солфеђа, с обзиром да их ученици, обично, вјежбају уз свирање на свом инструменту.

Допунска и опширнија упутства везана за изнету проблематику, могу се наћи у Методици музичке писмености проф. др Зориславе М. Васиљевић, као и у Методским упутствима, која у потпуности прате предложену основну литературу, а штампана су код истог издавача као и уџбеници.

ЛИТЕРАТУРА:

· Солфеђо за пети и шести разред основне музичке школе, Зорислава Васиљевић, Александра Јовић-Милетић, Милена Поповић, Завод за уџбенике и наставна средства Српско Сарајево, 2001.;

· допунска литература по избору наставника.

